Bam ya tashi a taron ′yan Shi′a na Iraki | Labarai | DW | 30.04.2016
Bam ya tashi a taron 'yan Shi'a na Iraki
Fiye da mutane 20 suka mutu wasu kuma kusan 40 suka samu raunuka bayan da wani dan kunar bakin wake ya tarwatsa motar da take cikin a wani jerin gwanon 'yan Shi'a.
Wannan hari ya faru ne a Nahrawan yayin da 'yan Shi'a suke kokarin zuwa ziyarar kabarin Musa Al-Kazim wanda yake a matsayin na bakwai daga cikin manyan Limaman Shi'a wanda kuma ya rasu tun a shekara ta 799 Miladiya. A duk shekara dai dubban 'yan Shi'a ne daga kasar ta Iraki da ma Iran suke hallara domin irin wannan ziyara.
Cikin wata sanarwa da ta fitar ta shafin sada zumunta, kungiyar IS ta dauki alhakin kai wannan hari, inda ta ce daya daga cikin 'yan kunar bakin wakenta ya tarwatsa motar da yake ciki mai shake da bama-bamai. A shekara ta 2015 ma dai irin wannan ziyara da 'yan Shi'a ke yi ta gamu da harin 'yan ta'adda, inda mutane13 suka mutu.
Kwanan wata 30.04.2016
Rahotanni masu dangantaka Iran, Iraki
Muhimman kalmomi Iraki, Iran, Shi'a, Musa Al-Kazim, Nahrawan, Ziyara
Permalink http://p.dw.com/p/1Ifl9
Nukiliyar Iran: Fargabar fadawa cikin tashin hankali 16.05.2018
A daidai lokacin da EU ke kokarin ceto yarjejeniyar nukiliyar Iran, masana harkokin siyasar kasar na nuna fargabarsu a game da yiwuwar fadawar kasar da ma yankin Gabas ta Tsakiya baki daya a cikin tashin hankali.
Iraki ta taka wa Amirka birki 24.10.2017
Gwamnatin Iraki ta mayar da martani ga Amirka kan kiran da ta yi na sallamar mayakan sa-kai na kasar Iran da suka taimaka bisa yakin dakile kungiyar IS da ta haddasa mutuwar daruruwan mutane.
Erdogan ya gana da Rouhani kan ballewar Kurdawa 04.10.2017
A wannan Laraba shugabanin kasashen Turkiyya da Iran ke ganawa kan yunkurin ballewar Kurdawa daga gwamnatin Bagadaza a wani al'amari da ake ganin na tattare da hadura na barkewar rikici.